Kampkos - Potjiekos
Potjiekos bly maar die koning van kampeerdisse, almal kan vir ure lekker gesellig om die potjie sit
Hier is 'n heerlike hoenderpotresep. Dit is baie lekker.Veral om die kampvuurtjie. Ek en my man is self baie lief vir kamp en die pot bly 'n wenner.
2/3 groot uie
1pk hoender (1kg pak)
8 med aartappels
500g gemengde groentepak
1pk heuning en mosterdsous (cook-in-sauce)
Braai uie tot bruin,voeg hoender by en braai tot ligbruin.
Voeg aartappels, groente en bietjie water by. Voeg sap en room by. Voeg soos laaste by.
Laat oor matige hitte prut.
Hierdie is 'n tradisionele Suid-Afrikaanse resep.
1.5 kg lamsvleis of skaapvleis in blokkies gesny
bietjie aftreksel, water of wyn
500 g aartappels in skywe gesny
1 kg medium tamaties, geskil en gekap
5 ml gekapte vars marjolein (marjoram)
Verhit die botter in 'n pan en braai die uie en knoffel vir omtrent 5 minute of tot die uie deurskynend is. Voeg vleis by en braai vinnig tot bruin aan alle kante. Voeg sout, peper en bietjie van die aftreksel, water of wyn by en prut, bedek, vir 90 tot 120 minute of tot die vleis begin sag word. Voeg die aartappels, tamaties, suiker, tiemie en marjolein by en kook vir nog 'n uur. Bedien met rys.
Klein blikkie boontjies in tamatiesous
Sommer enigiets waarvan jy hou
Braai uie, groen rissie, sampioene .Voeg vleis daarby en braai. Voeg tamatiesmoor en boontjies(baked beans) by en laat prut. .Geur met sout, peper, speserye. Breek eiers bo-op en sit deksel op om gaar te word. Rasper kaas bo-oor en as dit gesmelt is, dien op op ‘n broodjie of enige oorskiet stysel, wat ookal byderhand is .
Sodoende word die oorskiet braaivleis nie gemors nie, en enige kombinasie van bestanddele kan gebruik word. Basies enigiets waarvan jy hou .
Annette se Blikpotjie
1 x groot blik ingelegde iets.
Sny blik oop, maar nie heeltemal nie, sodat die deksel weer kan terugvou as
bedekking wanneer kos op vuur gesit word.
Gooi inhoud uit en hou of eet soos verkies.
Plaas in leë blik:
1/3 koppie rys.
1/2 fyngesnyde ui.
1 klein aartappel, in blokkies gesny ( opsioneel)
1/2 koppie gekerfde groente ( wortels) ( opsioneel)
100 gram maalvleis/ bully beef ( fyn opgesny)
Plaas blik op vuur en kook totdat rys gaar is.
Voeg water by indien nodig.
Roer indien nodig.
1 Groot maaltyd vir 1 - 2 mense.
Arm man se potjie.
· 4 - 5 kg skaapnek/skaapskenkels
· 4 uie of 20 klein uitjies
· vars groente in blokkies gesny: botterskorsie, baby marrow, wortel, baba geelpampoentjies, baba aartappels, sampioene
· 5 pakkies soppoeier (chilli beef of bruin uiesop in 3 liter water)
· 8 teelepels kerrie (of na smaak)
· 1 bottel chutney
· ander kruie en speserye na smaak
Braai ui in biejtie olie in pot en verwyder. Braai vleis tot bruin. Voeg warm water by en prut vir 1 uur. Hou dop dat dit nie droogkook nie. Voeg aartappel en wortel by, prut 'n halfuur, voeg res van groente by en prut nog 'n halfuur. Maak sous aan en voeg by, laat prut nog 20 minute. Kook solank die rys gaar.
· 5 koppies rys
Ook 'n baie vinnige en heerlike gereg en niks hoef ontdooi te word nie... hoop die biltong is nog nie opgeëet nie!
• 6 Uie, gekerf
• 5 Pakke 250g sampioene of 5 blikke 410g geroomde sampioene
• 1 kg Biltong
• 5 Blikke pitmielies of geroomde 'sweet corn'
• 5 Pak noedels (gaargemaak)
• 2 Groen rissies, in repies gesny
• 5 pakkies witsous of kaassous, word met kookwater aangemaak (5 boksies langlewe room kan ook gebruik word ipv sous)
• 5 koppies gerasperde cheddarkaas (opsioneel as jou kaas al op is)
Braai uie en sampioene. Voeg groen rissies, mielies en biltong by. Voeg gaargemaakte noedels by. Gooi sous of room oor. Plaas laaste die kaas bo-op. Hou pot op stadige kole totdat die kaas gesmelt het.
Die ander stuk raad is om nie te veel met die bestanddele in die pot te vroetel nie, anders sit jy met 'n pappery. Vleis kook eers sag, dan kom die groente in lae by. Dan een vinnige roersel voor opskep oor rys of stampmielies. Maar kom ons kom by die kos uit. (Alle resepte is vir die nommer 3-driepootpot en min of meer genoeg vir ses mense. Onthou dat die pot nooit meer as driekwart vol kos moet wees nie anders gaan daar nie genoeg stoom opbou om als te laat kook nie.)
Ryk, vleiserig en lymerig. Dit neem lekker lank neem om te berei en gee jou die ideale geleentheid om agter te kom waaroor potjiekos eintlik gaan.
'n paar draaie van die swartpeperpot
Goed, nou kry jy jou pot lekker warm langs die vuur of met 'n paar vlammende kole onder hom. As jy 'n paar druppels wyn ingooi en hy sis duidelik, is die pot warm. Met die warm kole onder, gooi jou olie in en braai die beesstert bruin. Gooi dan jou uie by en roer die hele spul totdat die uie deurskynend is. Plaas pot nou weg van vuur met net genoeg kole onder sy pote om hom warm te hou. Gooi alles behalwe wortel, seldery en ertjies by. Nou is dit tyd om jou potbeheer te toets, want nou gaan die deksel op die pot geplaas word en hy gaan vir minstens vier tot vyf uur so staan. Hou jou oor naby die pot. Borrel als, is die kole te warm - krap weg. Jy behoort net so 'n gerusstellende borrelgeprut te hoor en jy moet "een duisend, twee duisend" stadig tussen elke borrel kan hoor. Jy mág af en toe die deksel oplig om te sien hoe sake staan en als 'n beheerste roer te gee.
Ná drie uur behoort die vleis te begin sag raak, maar moenie huiwer om deur te druk na vier uur se kant toe nie. Kyk heeltyd dat jou kole nog warm is. So 20 tot 30 minute voordat jou vleis sy gewenste sagtheid bereik, lig jy die deksel. Die geur behoort jou om te slaan. Nou pak jy jou wortels, seldery en ertjies bo-op die beesstert, sit weer die deksel op. Moet nou verder niks roer nie en haal die pot af wanneer die wortels sag is.
Wenk: Daar gaan 'n lekker sousie wees, maar party mense hou van 'n dik sous. In daardie geval gooi jy twee tot drie hande broodkrummels by of 'n halwe pakkie uiesop. Dit werk wonderlik. Sit voor met rys of stampmielies.
Hoender in Bier
2 gekapte knoffelhuisies
1 gekapte wortel
1 gekapte selderystingel
3 bakhande knopiesampioene
1 stewige hand vol gekapte vars pietersielie
Maak jou pot warm soos hierbo verduidelik. Voeg botter en olie by. Braai spek in pot tot dit so lekker bruinerig bros is, haal uit en hou eenkant. Braai ui, knoffel, wortel en seldery oor die hitte, skep uit en hou eenkant. Braai hoender tot lekker bruin. Plaas pot op koeler kole wat die hitte vir die res van die kookproses gaan verskaf. Gooi jou spek, uie, seldery, wortel en knoffel terug in pot saam met origanum, sout en peper. Gooi bier uit oor die bestanddele, sit deksel op en sorg dat jou waaksame prutproses begin. Loer kort-kort, maar moenie roer nie. Jou hoender hoort binne anderhalfuur reg te wees om van die been te val. Voeg sampioene en pietersielie by, laat prut vir nog 15 minute, en siedaar! (Verdik die sous as jy wil.)
Hier word 'n ander tegniek ingespan, naamlik meer hitte en minder tyd. Die resep is afkomstig van een van die talle weergawes van die Franse se vissop/bredie bekend as bouillabaisse, maar smaak lekkerder langs 'n stuk Suid-Afrikaanse kus as in enige Europese kafee.
1 kg tot 1,2 kg vars ferm vis (geelbek, koningklip, geelstert, kabeljou), sny in stukkies wat net mooi 'n eetlepel gaan vol lê
4 fyngekapte knoffelhuisies
3 blikke tamaties, in fyn stukkies gesny
¾ k olyfolie
1 t gedroogde vinkel
skil van halwe lemoen, verkieslik drooggebak in die son, in klein stukkies gesny
hand vol vars, gekapte pietersielie
2 knippies saffraan
Kry jou pot, vuur en gaste in orde, want dié gereg is binne 20 minute gereed. Maak pot lekker warm, gooi 'n leksel van die olyfolie in die warm pot en braai jou uie tot hul deurskynend is. Plaas pot nou op 'n goeie hoop warm kole en, glo dit of nie, gooi al die bestanddele behalwe pietersielie en saffraan in die pot. Roer vinnig deur, want die olyfolie is die bindmiddel waarin alles gaan kook -- geen wyn of suurlemoensap wat die olie se effek gaan breek nie. Wanneer die pot goed begin borrel, plaas jy die deksel op, gee dit 12 tot 15 minute, sprinkel pietersielie en saffraan oor als en skep in sopborde. Lekker met rys, maar veral lekker op dik snye roosterbrood.
Biltongpotjie (10 mense)
1 gekapte rooipeper
1 gekapte groen rissie
1 blik pynappels
1 ‘tastic savoury rice’
1 kg rou rys
1 pakkie ‘spice up your rice’
500 g gekerfde biltong
1 pakkie klein knoppie sampoeine
1 blik wortel blokkies\ringetjies
Braai uie, rooi- en groen rissie. Meng rys met savoury rice en spice up your rice. Meng met 2 l water en gooi rou in die pot. Prut rys tot sag en gaar.
Voeg pitmielies, wortels en pynappel in. Sous van pynappel kan ook in die pot. Kook vir 20 min en voeg sampioene in. nog 15 min kook dan gaar.
Wanneer rys sag, is laaste net voor opskep, roer die biltong in en gooi gerasperde kaas bo-op die rysmengsel. Deksel terug vir 5 min net vir kaas om te smelt. Skep dadelik op en geniet.
Hier is ons Cowboy-potresep. Ons laat dit sommer in die jongspan se hande om pot te maak as ons ouer garde wil ontspan! Sien uit na die resepteboek.
30ml (2 eetlepel) Botter
2 pakkies spek, gesnipper
10ml (2 teelepel) gekapte knoffel
5ml swartpeper gemaal
10ml gedroogde origanum
2 x 410g boontjies in tamatiesous
410 gram gekapte tamaties met origanum en basielkruid.
125ml vars gekapte pietersielie (of halwe teelepel gedroog)
Verhit die botter en olyfolie in ‘n ysterpot oor warm kole en soteer die uie tot glansend. Voeg die vleis by en roerbraai dit 3 minute lank. Voeg die knoffel, brandewyn en geurmiddels by en roer dit deur. Keer die blikke boontjies en tamaties bo-oor uit en meng dit deur. Sit die deksel op en verhit dit tot kookpunt oor matige kole. Strooi die pietersielie oor en bedien!
Braai 2 uie saam met n halwe potjie knoffel. (my keuse - kan verminder word)
Gooi 1 pak sampioene by en braai.
Gooi 'n pak gemengde seekos by en braai vir sowat 5min saam.
Roer by 250ml vars room en 1 pakkie wit uiesop.
Laat dit vir 'n halfuur prut.
*as jy en jou vriende wil saam kuier om 'n pot, sal ek 'n seekos-potjie afraai.
*indien jy jou skoonfamilie moet nooi vir ete, is dit ideaal - sorg net dat daar al kole is as hulle opdaag.
*indien jy bietjie variasie wil gebruik, kan jy mossels met die skulp ingooi, of crabsticks is ook goedkoop en baie lekker; stokvis kan ook die potjie bietjie rek.
*vermeerder jou room en uiesop saam met die seekos m.a.w. 2pakke seekos; 2 uiesop en 2 room.
*jou kole moet redelik koel wees.
*dien op saam met rys en Franse brood.
'n Potjie Wenk
As jy potjiekos maak, gebruik "Spray en cook" dit help dat die kos nie aanbrand nie, maar help veral ook dat die pot nie na die tyd roes nie.
Verhit olie in swartpot en soteer geelwortels, uie en knoffel totdat uie deurskynend is.
Voeg tiemie, vleis, spekvleis en port by. Prut 2 uur baie stadig met deksel op. Voeg
aartappels by en prut nog 30 tot 45 minute. Sit voor saam met mieliepap.
3 groot uie (gekap)
12 lamsniertjies ( middeldeur gesny, vliese en kerns verwyder)
12.5 ml tamatiepasta
50 ml droë wit wyn
8 varkworsies middeldeur gesny
200 g sampioene
12.5 ml gekapte pietersielie
Plaas olie en botter in driepootpot en verhit oor warm kole. Voeg gekapte uie by en roer vir 3 minute..
Rol niertjies in 'n mengsel van koekmeelblom, sout en peper en voeg by die uie in die pot. Voeg res van die bestanddele behalwe die brandewyn en pietersielie by en laat oor matige kole gaar word sonder om te roer. Wanneer niertjies gaar is, voeg brandewyn en pietersielie by, roer een maal om en dien op.
2 klompe skaappens (goed skoongeskraap)
Sny pense in blokkies en plaas in driepootpot saam met water, wyn, suurlemoensap, sout, peper en skaapnek. Sit deksel op, plaas pot oor matig warm kole en laat kook tot inhoud sag is - ongeveer 3-4 uur.
100 ml olie 2 kg skaapskenkels
'n halwe groen rissie, gekap 1 groot ui, gekap
2 knoffelhuisies, gekneus 6 swoerdlose spekrepe, gekap
2 middelslag tamaties, gekap 2 biefekstrakblokkies
sout en swartpeper na smaak 250 ml witwyn
250 ml kookwater 5 wortels, geskil, in skywe gesny
12 klein aartappeltjies, gewas 5 murgpampoentjies, in skywe
400 g sampioene.
Verhit olie en braai vleis tot bruin. (Hoe bruiner die vleis gebraai word, hoe bruiner en ryker sal die sous wees.) Voeg die groen rissie, ui, knoffel en spek by en braai tot begin verbruin. Voeg tamaties by en roerbraai vir 5 minute. Voeg biefekstrak, geur- middels, witwyn en kookwater by en prut vir 'n uur. Voeg wortels en aartappels by en laat vir 20 minute prut. Voeg laastens die murgpampoentjies en sampioene by en laat vir 15 minute prut. Vul vloeistof aan, indien nodig.
Wenk: Moenie potjie tydens gaarmaakproses roer nie. Sit voor met rys, koring of potbrood.
"Pa se Rooooi Hoenderpotjie"
Gebruik 'n nomber 3 Potjie.
1 Kg hoender (Gemiddelde gewig van ‘n normale hoender).
Koekmeel om stukkies in te rol.
Uie fyn gekap(2 middelslag)
Kook rys apart tot gaar.
Gemmer en Knoffel (Fyngemaak). (2 Teelepels). Polokwane handelsmerk
Tamatiesous(300ml) Koo handelsmerk
Paprika(15ml) Robertson Handelmerk
(Voeg alles bymekaar in 'n bottel (1 liter plastiese Coke bottel) en meng goed deur die bottel te skud.
Stap 1.Maak jou pot warm en gooi jou botter (egte) by (20ml).
Stap 2. Braai die fyngekapte uie en Gemmer/Knoffel (2 teelepels) tot die geur uitkom.
Stap 3. Neem die hoenderporsies en strooi individueel een vir een met fyn sout en peper.
Stap 4. Nadat die gedoen is doop die hoenderporsies in die koekmeel en voeg in die pot.
Stap 5. Roer totdat die hoenderporsies goed met die uie en olie bedek is vir so 10 minute met die deksel oop. Gebruik 'n houtlepel. (Die reuk sal jou nou al reeds honger maak) .
Van nou af roer jy nie weer jou pot totdat jy opskep nie.
Stap 6. Gooi nou jou sous soos bo saamgestel in en laat jou pot stadig loop. (Borrel liggies regdeur). Kyk gereeld na die pot vir 15 minute.
Stap 7. Voeg nou jou groente in lae in die volgende volgorde. 10 klein Aartappels, 10 jong wortels, 10 klein tipe pampoentjies,
Stap 11. Een pakkie "button" sampioene na smaak vir die laaste 45 minute
Stap 12. Voeg klaargekookte rys by so 10 minute voor opskep, en laat die sous deurkook.
Die pot loop so 2 1/2 uur.
Stap 13. Kry vroulief om die aartappels te toets of dit gaar is en vra haar sommer na die soutinhoud.
Die verskillende handelsmerke wat aangetoon word werk volgens my die beste om die smaak uit te bring.
Stap 14. Skep op en geniet die Rooi Hoender.
Ek het nog nooit iemand gekry wat nie van die potjie gehou het nie. Almal maak die resep sy eie.
46 g sampioensoppoeier (1 pakkie)
5 ml (1 t) gedroogde tiemie
5 ml (1 t) gemengde gedroogde kruie
15 ml ( 1e) olyfolie
12 hoenderdye, ontvel indien verkies
250 g spekvleis, gekap (1 pakkie)
10 ml (2 t) gekapte knoffel - opsioneel
1/2 groen rissie, grof gekap
1 seldrystringel, in dun ringe gesny
4 wortels, skyfies gesny
150g klam beesbiltong, gekerf
250 ml ( 1 k) gerasperde Cheddarkaas
125 ml (1/2 k) vars, gekapte pietersielle
Metode - Sous
Los die aftrekselblokkies in die kookwater op. Meng die res van die bestanddele vir die sous en voeg dit by. Hou die sous eenkant.
Verhit die botter en olie oor matige hitte en verbruin die hoender daarin. Voeg die spekvleis by en soteer dit 3 minute lank. Voeg die brandewyn en knoffel by. Roer dit deur en moet daarna nie weer roer nie. Strooi die uie, soetrissie en seldery oor die hoender en plaas daarna die aartapples en wortels bo-op.
Giet die sous oor: Plaas die deksel op en laat dit 1 uur lank prut. Voeg kookwater by indien nodig.
Bedek dit en laat prut dit 20 minute lank. Roer dit net voor bediening en strooi pietersielie oor.